În Ordinul publicat în Monitorul Oficial din 21 ianuariese precizează că măsurile nu se aplică dronelor mai mici de un kilogram, atâta timp cât pe ele nu este montată „aparatură pentru filmare sau transmisie de date”, nu va fi ridicată la mai mult de 150 de metri și nu va fi deplasată la o distanță mai mare de 100 de metri de operator.

Astfel, aeronavele civile fără pilot, indiferent de masa lor, nu vor putea zbura decât după ce vor solicita o aprobare de la Autoritatea Aeronautică Civilă Română (AACR), cu cel puţin 45 de zile înainte de data prevăzută pentru zbor. Operatorii dronelor mici, cu masa sub 150 de kilograme, trebuie să dețină un certificat de identificare emis de AACR. Dacă masa aparatului depășește 15 kg, și un permis de zbor emis de AACR. De altfel, drona va trebui asigurată, pentru daune produse terţilor.

Ordinul va intra în vigoare în 30 de zile de la data publicării și va fi aplicat până la 30 ianuarie 2016, însă nu conține sancțiuni pentru cei care o încalcă.